Úradný vestník L 226 , 10/09/2003 S. 0018 - 0020



Rozhodnutie Komisie zo 4. septembra 2003 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS, ktorý sa týka svorníkov pre konštrukčné spoje (oznámené pod číslom dokumentu C(2003) 3159) (Text s významom pre EHP) (2003/639/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky [1], zmenenú a doplnenú smernicou 93/68/EHS [2], najmä na jej článok 13 ods. 4, keďže: (1) Komisia je povinná vybrať spomedzi dvoch postupov podľa článku 13 ods. 3 smernice 89/106/EHS podľa možnosti najmenej obtiažny postup preukazovania zhody výrobku, ktorý je v súlade s bezpečnosťou. To znamená, že je potrebné rozhodnúť, či je pre daný výrobok alebo skupinu výrobkov, existujúci systém vnútropodnikovej výrobnej kontroly výrobcu nutnou a postačujúcou podmienkou preukázania zhody, alebo či je, z dôvodov týkajúcich sa súladu s kritériami uvedenými v článku 13 ods. 4, nevyhnutný zásah schváleného certifikačného orgánu. (2) Článok 13 ods. 4 vyžaduje, aby sa takto určený postup vyznačil v mandátoch a technických špecifikáciách. Preto je žiaduce určiť výrobky alebo skupinu výrobkov, na ktoré odkazujú technické špecifikácie. (3) Oba postupy podľa článku 13 ods. 3 sú podrobne opísané v prílohe III smernice 89/106/EHS. Je preto potrebné presne určiť metódy, ktorými sa tieto dva postupy majú uplatňovať podľa prílohy III pre každý výrobok alebo skupinu výrobkov, lebo príloha III uprednostňuje určité systémy. (4) Postup podľa článku 13 ods. 3 písm. a) zodpovedá systémom uvedeným ako prvá možnosť bez priebežného dohľadu a druhej a tretej možnosti uvedenej v prílohe III odseku 2 bode ii). Postup podľa článku 13 ods. 3 písm. b) zodpovedá systémom uvedeným v bode i) oddielu 2 prílohy III, a prvej možnosti s priebežným dohľadom bodu ii) oddielu 2 prílohy III. (5) Opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE: Článok 1 Zhoda výrobkov a skupín výrobkov uvedených v prílohe I sa preukazuje postupom, na ktorom sa okrem systému vnútropodnikovej kontroly výroby, ktorý prevádzkuje výrobca, zúčastňuje schválený certifikačný orgán posudzovaním a dohľadom nad kontrolou výroby alebo kontrolou samotného výrobku. Článok 2 Postup preukazovania zhody podľa prílohy II sa uvedie v mandátoch usmernení pre európske technické schválenia. Článok 3 Toto rozhodnutie je adresované členským štátom. V Bruseli 4. septembra 2003 Za Komisiu Erkki Liikanen člen Komisie [1] Ú. v. ES L 40, 11.2.1989, s. 12. [2] Ú. v. ES L 220, 30.8.1993, s. 1. -------------------------------------------------- PRÍLOHA I Svorníky pre konštrukčné spoje: používané na stavbách, ktoré majú umožňovať pohyb medzi spojenými časťami (medzi doskami alebo medzi doskami a stenami). -------------------------------------------------- PRÍLOHA II PREUKAZOVANIE ZHODY Poznámka: Pri výrobkoch, ktoré sú určené na viac ako jeden spôsob použitia v uvedených skupinách sa kumulujú úlohy schváleného orgánu, vyplývajúce z príslušných systémov preukazovania zhody. Skupina výrobkov: Svorníky pre konštrukčné spoje (1/2) Systémy preukazovania zhody Pre ďalej uvedený(-é) výrobok(-y) a určené použitie(-ia) sa požaduje od EOTA, aby špecifikoval nasledujúci(-e) systém(-y) preukazovania zhody v príslušných usmerneniach pre európske technické schválenia: Systém 2+ : pozri prílohu III oddiel 2 bod ii) smernice 89/106/EHS, prvú možnosť, vrátane certifikácie vnútropodnikovej výrobnej kontroly schváleným orgánom na základe počiatočnej inšpekcie a vnútropodnikovej kontroly výroby, ako aj priebežného dohľadu, posudzovania a schvaľovania vnútropodnikovej kontroly výroby. Výrobok(-y) | Určené použitie(-ia) | Úroveň(-ne) alebo trieda(-y) | Systém(-y) preukazovania zhody | Svorníky pre konštrukčné spoje | na použitie podľa predpisov o stavebných výkonoch | — | 2+ | Špecifikácia pre systém by mala byť taká, aby ju bolo možné uskutočniť, aj keď nie je potrebné určiť hodnotu niektorej charakteristiky, pretože aspoň jeden členský štát nemá žiadnu právnu požiadavku na takúto charakteristiku (pozri článok 2 ods. 1 smernice 89/106/EHS a prípadne odsek 1.2.3 vysvetľujúcich dokumentov). V týchto prípadoch sa overenie takej charakteristiky nesmie výrobcovi uložiť, ak si v tomto ohľade neželá charakteristiku výrobku vyhlásiť. Skupina výrobkov: Svorníky pre konštrukčné spoje (2/2) Systémy preukazovania zhody Pre ďalej uvedený(-é) výrobok(-y) a určené použitie(-ia) sa požaduje od EOTA, aby špecifikoval nasledujúci(-e) systém(-y) preukazovania zhody v príslušných usmerneniach pre európske technické schválenia: Systém 1 : pozri prílohu III ods. 2 bod i) smernice 89/106/EHS, bez auditačného hodnotenia vzoriek. Systém 3 : pozri prílohu III ods. 2 bod ii) smernice 89/106/EHS, druhú možnosť. Systém 4 : pozri prílohu III ods. 2 bod ii) smernice 89/106/EHS, tretiu možnosť. Výrobok(-y) | Určené použitie(-ia) | Úroveň(-ne) alebo trieda(-y) (reakcia na požiar) | Systém(-y) preukazovania zhody | Svorníky pre konštrukčné spoje | na použitie podľa predpisov o reakcii na požiar | A1, A2, B, C A1, A2, B, C, D, E (A1 až E), F | 1 3 4 | Špecifikácia pre systém by mala byť taká, aby ju bolo možné uskutočniť, aj keď nie je potrebné určiť hodnotu niektorej charakteristiky, pretože aspoň jeden členský štát nemá žiadnu právnu požiadavku na takúto charakteristiku (pozri článok 2 ods. 1 smernice 89/106/EHS a prípadne odsek 1.2.3 vysvetľujúcich dokumentov). V týchto prípadoch sa overenie takej charakteristiky nesmie výrobcovi uložiť, ak si v tomto ohľade neželá charakteristiku výrobku vyhlásiť. --------------------------------------------------